রানি-কাজলের বাড়ির দুর্গাপুজোয় আচমকা আগমন প্রিয়াঙ্কা চোপড়ার, একাই এলেন?

ওয়েব ডেস্ক: মুখার্জি বাড়ির দুর্গাপুজোয় ‘চাঁদের হাট’! রানি-কাজলের বাড়ির দুর্গাপুজোয় (Rani-Kajol House Durga Puja) বলিপাড়ার তারকাদের ভিড় খুবই চেনা ছবি। প্রতি বছরই দুগ্গা দর্শনে সেলেবদের নজরকাড়া সাজ-পোশাকে দেখা যায়। তবে এবার সুদূর মার্কিন মুলুক থেকে পুজোয় হাজির হলেন প্রিয়াঙ্কা চোপড়া (Priyanka Chopra)। নায়িকার সাজ-পোশাকে বাঙালিয়ানা ভরপুর। বাঙালি সাজে তাঁর ছবি দেখে ভালোবাসায় ভরিয়েছেন অনুরাগীরা। উৎসবের আবহে নিজেকে কোন পোশাকে সাজিয়ে তুললেন নায়িকা? কেমন লাগছে তাঁকে? দেখুন

বলি থেকে হলি, প্রিয়াঙ্কা চোপড়া (Priyanka Chopra) সকলের ‘হার্টথ্রব’। তবে বলিউডের সঙ্গে তাঁর দূরত্ব বেড়েছে। এখন বিদেশেই স্বামী ও মেয়েকে নিয়ে থাকেন তিনি। দুর্গাপুজোতেও এদেশে আসেন না। তবে এবার সুদূর মার্কিন মুলুক থেকে পুজোয় হাজির হলেন প্রিয়াঙ্কা চোপড়া। নায়িকার সাজ-পোশাকে ভরপুর বাঙালিয়ানার ছোঁয়া। ইনস্টাগ্রামের একটি পেজ তাঁর একটি ভিডিও শেয়ার করেছে। ছবিতে নায়িকাকে দেখা গিয়েছে রয়্যাল ব্লু ও রূপোলী কাজের সালোয়ার সুটে। কানের বড় বড় ঝুমকো তাঁর সাজকে আরও ফুটিয়ে তুলেছে। ছবি দেখে মুগ্ধ অনুরাগীরা।

View this post on Instagram

A post shared by Viral Bhayani (@viralbhayani)

আরও পড়ুন: অ্যাসিড আক্রান্ত মহিলাদের র‍্যাম্প-ওয়াক! লখনউয়ে অনন্য আয়োজন

ভিডিওটিতে দেখা যাচ্ছে, রানি-কাজলের বাড়ির দুর্গাপুজোয় মায়ের দর্শন করতে মঞ্চে উঠছেন নায়িকা। মাকে হাতজোর করে প্রণাম সেরে মাথায় ওড়না দিয়ে পুরোহিতের থেকে যজ্ঞের তিলক নিচ্ছেন নায়িকা। তারপরেই হাত নেড়ে একগাল হেসে ক্যামেরায় পোজ দিয়েছেন নায়িকা। তবে প্রিয়াঙ্কার সঙ্গে তাঁর স্বামী ও মেয়েকে দেখা যায়নি। তাঁরা এসেছেন কি না তা এখনও স্পষ্ট নয়।

বিদেশে সংসার পেতেও তাঁর মূল্যবোধ এবং ঐতিহ্যে যে একটুও ফাঁক পড়েনি তা এই ছবি থেকেই স্পষ্ট। তাঁর ছবি থেকে ভালোবাসায় ভরিয়েছেন অনুরাগীরা। কেউ লিখেছেন, “কিছু সেলিব্রিটি জনসাধারণের জায়গায় ঐতিহ্য এবং আত্মপ্রকাশের মধ্যে সুন্দরভাবে ভারসাম্য বজায় রাখেন এটাই আসল আকর্ষণ”। কেউ আবার লিখেছেন, “দারুন লাগছেন নায়িকা”। এককথায় ‘দেশি গার্ল’ নামটাকে এখনও বাঁচিয়ে রেখেছেন নায়িকা।

দেখুন অন্য খবর